#MUTE

Na jeden deň vypneme zvuk na Slovensku. Kampaň #MUTE má za úlohu sprostredkovať skúsenosť nepočujúcich pre široké masy. Nepočujúce deti sú jednou z najkrehkejších častí spoločnosti a napriek tomu im nie je venovaná dostatočná pozornosť. Chceme tak vytvoriť kampaň, ktorá vytvorí celospoločenský dialog na túto tému a zarezonuje najmä v kľúčovej cieľovej skupine – i rodičov a potenciálnych rodičov.

Je preto ideálne využiť silu influencerov, ktorí dokážu pôsobiť na masy, ktoré sú ochotné počúvať ich názory. Práve oni budú svojim dosahom teasovať kampaň niekoľko dní pred jej hlavnou časťou. Tá sa odohrá 30.9., kedy je Medzinárodný deň nepočujúcich. V tento deň vlogeri, ktorí budú súčasťou kampane zverejnia svoje klasické videá, avšak bez zvuku. Počasie na komerčných televíziách sa bude vysielať len v znakovej reči. Podcasty online denníkov budú celkom tiché.

Jednoducho – v tento deň vypneme zvuk na Slovensku. Tým vytvoríme obrovský buzz a diskusiu o témach nepočujúcich a ich životných problémov. Na landing page kampane sa ľudia dozvedia o čo ide, s akými prekážkami sa nepočujúce deti a ich rodičia každodenne potýkajú a to, že tento problem sa môže týkať aj ich. Nemali by teda pred ním zatvárať oči, ale otvoriť ich. Niektorí totiž musia žiť len s tým, čo im poskytuje ich zrak či hmat.